**CONTRACT SUBSECVENT DE SERVICII**

**nr. 33642 data 27.04.2021**

**1.Preambul**

În temeiul Legii nr. 98/2016 privind achiziţiile publice, s-a încheiat prezentul contract de prestare de servicii, între:

**MUNICIPIUL ARAD**, cu sediul în Arad, Bulevardul Revoluţiei nr.75, telefon 0257281850, fax: 0257284744, CUI 3519925, cont RO23TREZ24A740501200104X, RO67TREZ24A740502200104X, deschise la Trezoreria Arad, reprezentat prin **dl. Călin Bibarț**, Primar şi **dna. Claudia Grozavu**, Director Economic, în calitate de achizitor, pe de o parte,

și

**SC SALUBRITATE SA**, adresă Deva, str. Calea Zărandului, nr. 59A, jud. Hunedoara, România, telefon/fax 0254227016, 0728040677, număr de înmatriculare J20/534/1998 cod fiscal RO10789824, cont RO38TREZ3665069XXX001371 deschis la Trezoreria Municipiului Deva, reprezentată prin Mody Sergiu Cristian, funcţia Administrator, în calitate de **prestator**, pe de altă parte.

**2. Definiţii**

2.1 - În prezentul contract următorii termeni vor fi interpretaţi astfel:

a. contract - prezentul contract şi toate anexele sale;

b. achizitor şi prestator - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - activităţile a căror prestare face obiectul contractului;

e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;

f. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g. zi - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze generale**

**4. Obiectul principal al contractului**

4.1 - Prestatorul se obligă să presteze servicii de salubrizare stradală și deszăpezire în Municipiul Arad, in conformitate cu propunerea financiară și tehnică care constituie anexe la prezentul contract.

**5. Preţul contractului**

5.1 - Preţul convenit pentru îndeplinirea contractului, plătibil prestatorului de către achizitor, este de până in suma de 6.798.319,33 lei la care se adaugă TVA în valoare de 1.291.680,67 lei şi în conformitate cu tarífele ofertate, anexă la contract.

5.2 - Plata se va face din bugetul local astfel:

a) pentru operaţiile de măturat, spălat, stropit şi întreţinerea căilor publice de la capitolul 74.02, subcap. 74.02.05.01 şi 74.02.05.02;

**6. Durata contractului**

6.1 - Durata prestării serviciilor din prezentul contract este cu începere de la data de 01.05.2021 până la data de 31.12.2021 inclusiv.

**7. Documentele contractului**

7.1 - Documentele contractului sunt:

- Propunere financiară online

- Propunere tehnică online

- Caiet de sarcini

- Acordul cadru nr. 60287 din data de 14.08.2018

- Regulamentul serviciului de salubrizare al Municipiului Arad

- Tarifele ofertate

**8. Obligaţiile principale ale prestatorului**

**8.1** - Prestatorul se obligă să respecte prevederile contractului și a Regulamentului de organizare şi funcţionare a serviciului public de salubrizare a Municipiului Arad.

**8.2** - Prestatorul se obligă să presteze serviciile la standardele din contract și să respecte indicatorii de performanţă ai serviciului.

**8.3** - Prestatorul se obligă să obţină de la autorităţile competente avizele, acordurile și autorizațiile necesare prestării activităţii.

**8.4** - Prestatorul se obligă să furnizeze achizitorului şi A.N.R.S.C. informaţiile solicitate şi să asigure accesul la toate informaţiile necesare în vederea verificării şi evaluării funcţionării şi dezvoltării serviciului public de salubrizare stradală şi deszăpezire în conformitate cu clauzele contractului de delegare a gestiunii serviciului, a regulamentului serviciului de salubrizare şi ale acordului şi autorizaţiei de mediu;

**8.5** - Prestatorul trebuie să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare.

**8.6** - Prestatorul trebuie să efectueze serviciul public de salubrizare stradală şi deszăpezire conform prevederilor caietului de sarcini, în condiţii de calitate şi eficienţă.

**8.7** - Prestatorul trebuie să fundamenteze şi să supună aprobării tarifele ce vor fi utilizate în activitatea de salubrizare.

**8.8** - Prestatorul se obligă să se prezinte pentru prestarea serviciilor în maxim 2 zile de la sesizarea facută de către achizitor.

**8.9** - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**8.10** - Prestatorul este pe deplin responsabil pentru prestarea serviciilor convenite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**9. Obligaţiile principale ale achizitorului**

**9.1 -** Achizitorul se obligă să recepţioneze serviciile prestate în termenul convenit, respectiv 10 zile de la emiterea situațiilor de plată şi să plătească preţul convenit în prezentul contract.

**9.2** - Achizitorul se obligă să plătească preţul serviciilor către prestator în termen de 30 zile de la data înregistrării facturilor la registratura autorităţii contractante.

**9.3 -** Dacă achizitorul nu onorează facturile în termen de 60 zile de la data primirii acestora, prestatorul are dreptul de a sista prestarea serviciilor sau de a diminua ritmul prestării serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

**10. Sancţiuni pentru neîndeplinirea culpabilă a obligaţiilor**

**10.1**. Pentru încălcări ale condițiilor de execuție și calitate a operațiilor de salubrizare stradală și deszăpezire prevăzute în contract, prestatorul va fi penalizat după cum urmează:

a) Neefectuarea salubrizării sau deszăpezirii pe o stradă din vina exclusivă a prestatorului va duce la refuzarea la plată a serviciilor de salubrizare stradală sau deszăpezire aferente străzii.

b) La aceasta se vor adăuga penalități lunare de 1 % din valoarea lucrărilor neexecutate.

**10.2.** a) Pentru nerezolvarea în termen de o zi a reclamaţiilor scrise justificate privind calitatea lucrărilor executate se va calcula operatorului o sancţiune de 0,03% din valoarea comenzii lunare.

b) Pentru fiecare neconformitate constatată de autoritatea publică locală şi neremediată imediat de operator se va aplica o penalitate de 0,03 % din valoarea comenzii lunare.

**10.3** a) Constatarea situaţiilor prevăzute la art.10.1 şi 10.2 se face de către personalul serviciului de specialitate al achizitorului, cu atribuţii în urmărirea contractului, care solicită prezenţa pe teren a responsabilului cu verificarea efectuării lucrărilor din partea prestatorului.

b) Prestatorul se obligă să numească înlocuitori ai responsabililor de lucrări pentru situaţia în care responsabilii nu pot participa la verificări, indiferent de motivul neparticipării; prestatorul se obligă să comunice achizitorului numele şi numerele de telefon ale persoanelor respective.

c) Responsabilul menţionat la lit.b) are obligaţia de a răspunde solicitării în termen de 30 minute de la momentul solicitării. În cazul nerespectării acestui termen, personalul achizitorului încheie documentul constatator (Notă de constatare), care este opozabil prestatorului.

10.4 În cazul în care achizitorul nu îşi onorează facturile în termen de 60 zile de la data primirii acestora, atunci acestuia îi revine obligaţia de a plăti, ca penalităţi, o sumă echivalenta cu 0,03% din plată neefectuată pentru fiecare zi de întârziere, până la îndeplinirea efectivă a obligaţiilor.

10.5 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.6 Achizitorul îşi rezervă dreptul de a renunţa la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**10.7** Autoritatea contractantă are dreptul de a denunţa unilateral prezentul contract în perioada de valabilitate a acestuia dacă contractantul încalcă grav obligaţiile care rezultă din legislaţia europeană relevantă şi această încălcare a fost constatată printr-o decizie a Curţii de Justiţie a Uniunii Europene.

**Clauze specifice**

**11. Alte responsabilităţi ale prestatorului**

**11.1** Prestatorul are obligaţia de a presta serviciile prevăzute în contract cu profesionalismul şi promptitudinea cuvenite conform angajamentului asumat şi în conformitate cu oferta sa.

**11.2** Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**11.3** Prestatorul este pe deplin responsabil pentru execuţia serviciilor în perioada de timp convenită. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**11.4** Prestatorul se obligă să asigure reprezentanţilor serviciului de specialitate ai achizitorului un autoturism pentru verificarea şi recepţia activităţilor operatorului, în teren.

**11.5** La încetarea contractului din alte motive decât termenul, forţa majoră şi înţelegerea părţilor, prestatorul este obligat să asigure continuitatea prestării activităţii în condiţiile prevăzute de lege.

**11.6** În cazul în care prestatorul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt achizitorului, în vederea luării măsurilor ce se impun pentru asigurarea continuităţii activităţii sau serviciului public.

**11.7** Prestatorul este obligat să ia măsurile necesare privind respectarea igienei, condiţiilor de siguranţă în exploatare şi la locul de muncă, a normelor de protecţie a muncii, respectiv de protecţie a mediului;

**12. Recepţie şi verificări**

**12.1** Achizitorul are dreptul de a verifica modul de prestare a serviciilor pentru a stabili conformitatea cu oferta depusă.

**12.2** Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

**13.** **Începere, finalizare, întârzieri, sistare**

**13.1** Prestatorul are obligaţia de a începe executarea contractului imediat dupa semnarea acestuia.

**13.2** Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

**13.3** Dacă pe parcursul îndeplinirii contractului, din motive ce nu pot fi imputate acestuia, prestatorul nu respectă termenul de îndeplinire a contractului, atunci acesta are obligaţia de a notifica acest lucru în timp util achizitorului.

**13.4** Nu se acceptă prelungirea duratei contractului, cu excepţia cazurilor de forţă majoră.

**14. Garantia de buna executie a contractului**

**14.1** - Prestatorul se obligă să constituie garanţia de bună execuţie a contractului, în procent 10% din valoarea fără TVA a contractului, respectiv **679.831,93 lei**. Garanţia se constituie în lei.

Garanţia se constituie în lei, printr-un instrument de garantare emis în condiţiile legii (HG 395/2016), de o instituţie de credit din România sau din alt stat sau de o societate de asigurare.

**14.2-** Achizitorul are dreptul de a emite pretenţii asupra garanţiei de bunã execuţie, în limita prejudiciului creat, dacã prestatorul nu îşi executã, executã cu întârziere sau executã necorespunzãtor obligaţiile asumate prin prezentul contract. Anterior emiterii unei pretenţii asupra garanţiei de bunã execuţie, achizitorul are obligaţia de a notifica acest lucru prestatorului, precizând obligaţiile care nu au fost respectate, cuantumul acestora și modalitatea de calcul.

**14.4** - Achizitorul se obligă să restituie garanţia de bună execuţie în termen de 14 zile de la data îndeplinirii de către contractant a obligațiilor asumate prin prezentul contract, dacă achizitorul nu a emis pretenţii asupra acestei garanţii.

**14.5-** In eventualitatea in care garantia de buna executie se constituie printr-un instrument de garantare emis în condiţiile legii (HG 395/2016), acesta va deveni anexa la prezentul contract.

**15**. **Ajustarea preţului contractului**

**15.1** Nu se acceptă de către achizitor ajustarea preţului contractului.

**16. Amendamente**

**16.1** Cu excepţia clauzei 5 şi 6, părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

16.2 Orice modificare a legislaţiei privind serviciile de utilitãţi publice va conduce la modificarea de drept a prezentului contract.

**17. Subcontractanţi**

**17.1** - Prestatorul are obligaţia, în cazul în care părţi din contract le subcontractează, de a încheia contracte cu subcontractaţii desemnaţi, în concordanţă cu oferta depusă.

**17.2** - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi,dacă sunt cunoscuţi la momentul respectiv.

(2) Lista subcontractanţilor, cu datele de recunoaştere ale acestora, partea/părţile din contract care urmează a fi îndeplinite, valoarea prestaţiilor, cât şi contractele încheiate cu aceştia se constituie în anexe la contract.

**17.3** - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**17.4** – Eventualele plăți directe către subcontractanții declarați vor fi făcute conform prevederilor legale incidente.

**18.** **Cesiunea**

**18.1** Nu se acceptă cesionarea obligaţiilor prevăzute în prezentul contract.

**19.** **Forţa majoră**

**19.1** - Forţa majoră este constatată de o autoritate competentă.

**19.2** - Forţa majoră exonerează părţile contractante de îndeplinirea obligaţilor asumate prin prezentul contract, pe toată perioada în care aceasta acţionează.

**19.3** - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**19.4** – Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**19.5** – Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune – interese.

**20.** **Soluţionarea litigiilor**

**20.1** Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**20.2** Dacă, după 15 zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, disputa se va soluţiona de către instanţele judecătoreşti din România.

**21**. **Limba care guvernează contractul**

**21.1** Limba care guvernează contractul este limba română. Toate comunicările privitoare la executarea contractului vor fi redactate în limba română.

**22.** **Comunicări**

**22.1** (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**22.2** Comunicările între părţi se pot face şi prin fax sau e-mail, cu condiţia confirmării primirii comunicării.

**23.** **Legea aplicabilă contractului**

**23.1** Contractul va fi interpretat conform legilor din România.

Părţile au înţeles să încheie astăzi, \_\_\_\_\_\_\_\_\_\_\_\_\_, prezentul contract în trei exemplare, unul pentru prestator şi două pentru achizitor.

**Achizitor, Prestator,**

|  |  |
| --- | --- |
| **MUNICIPIUL ARAD** | **SC SALUBRITATE SA** |
| PRIMAR | Administrator |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Anexa**

**TARIFE**

**pentru activitățile serviciului de salubrizare stradală și deszăpezire**

|  |  |  |  |  |
| --- | --- | --- | --- | --- |
| Nr. crt. | Denumire operație | Unitate de măsură | Valoare tarif  fără TVA (lei) | Valoare tarif cu TVA (lei) |
| 1 | Măturat manual | 1.000 mp | **10,04** | **11,95** |
| 2 | Măturat mecanic | 1.000 mp | **8,1** | **9,64** |
| 3 | Măturat mecanic trotuare | 1.000 mp | **4,94** | **5,88** |
| 4 | Întreținere curățenie | 1.000mp | **5,14** | **6,12** |
| 5 | Golit coșuri stradale pt. gunoi | buc | **0,51** | **0,61** |
| 6 | Răzuit rigole | mp | **0,14** | **0,17** |
| 7 | Transport deșeuri stradale | tona | **19,96** | **23,75** |
| 8 | Dezafectare depozite necontrolate de deșeuri | tona | **53,09** | **63,18** |
| 9 | Spălat stradal | 1.000 mp | **7,07** | **8,41** |
| 10 | Spălat stradal cu soluție | 1.000 mp | **8,95** | **10,65** |
| 11 | Spălat manual străzi și trotuare | 1.000 mp | **93,74** | **111,55** |
| 12 | Stropit stradal | 1.000 mp | **5,26** | **6,26** |

Notă:

Tarifele ofertate nu vor include cota de dezvoltare, tariful de depozitare la depozit și taxa de mediu care se aplică conform Ordonanței de Urgență a Guvernului nr 196/2005 privin Fondul de Mediu, modificată prin Ordonanța de Urgență a Guvernului nr.48/2017 publicată în Monitorul Oficial al României nr.506/30.06.2017.

Pentru fiecare tarif ofertat s-a prezentat Fișa de fundamentare însoțită de memoriul tehnico-economic justificativ.